Steyr SSG 69
SSG 69 (njem. Scharfschützengewehr 69, bos. Snajperska puška 69) je austrijska snajperska puška koju proizvodi firma Steyr Mannlicher i koristi se kao osnovna snajperska puška u austrijskoj vojsci. Kada je uvedena u operativnu upotrebu 1969. bila je po principu proizvodnje ispred svojeg vremena jer je izrađena od sintetičkih vlakana i hladnim kovanjem. Puška radi na principu repetirajuće paljbe, namijenjena je za upotrebu u vojne, policijske i civilne svrhe, te se odlikuje iznimnom preciznošću.